স্তেচ্যু ওফ য়ুনিতীগা লেপ্তনা শম্নহন্নবা ত্রেন নিপাল লম্থাবগী থৌরমদা প্রধান মন্ত্রীনা ৱা ঙাংবা\nPosted On: 17 JAN 2021 1:48PM by PIB Imphal\nএক ভারত, শ্রেস্থ ভারতকী নীংথিরবা মমি অমা ঙসি মফম অসিদা উবা ফংলে। ঙসিগী থৌরম অসিগী মওং অসি য়াম্না নীংথিজৈ অমসুং পুৱারী ওইবগী মওং চেল্লি।\nকেৱরিয়াদা গুজরাৎকী রাজ্যপাল, শ্রী অচার্য় দেবব্রতজী, মুখ্য মন্ত্রী, শ্রী বিজয় রুপানীজীসু লৈরে। প্রতাপনগরদা গুজরাৎ বিধান সভাগী স্পীকর, শ্রী রাজেন্দ্র ত্রিবেদীজীসু লৈরে। অহমেদবাদতা গুজরাৎকী দীপ্যুতী সি.এম., নিতিন পতেলজী, দিল্লীদনা ঐহাক্কী মন্ত্রী-মন্দলগী মরুপশিং, শ্রী পিয়ুশ গোয়লজী, ফোরেন মন্ত্রী, এস. জয়শঙ্করজী, দাঃ হর্শ বর্ধনজী, দিল্লীগী মুখ্য মন্ত্রী, ভাই অর্বিন্দ কেজ্রিৱালজীসু ঐখোয়গা লোয়ননা লৈরে। মধ্য প্রদেশকী রিৱাদগী মুখ্য মন্ত্রী, শিবরাজ সিংহ চৌহানজীসু ঐখোয়গী ইনাক্তা লৈরে। মুম্বাইদনা মহারাস্ত্রাগী মুখ্য মন্ত্রী, ভাই উধব থাকেরাইজীসু লৈরে। বারানসিদগী য়ু.পি.গী মুখ্য মন্ত্রী, য়োগী অদিত্যনাথজীসু ঐখোয়গা লোয়ননা লৈরে। মখোয় ময়ামগী মথক্তগী, তমিল নাদু অমসুং অতোপ্পা রাজ্য সরকারশিংগী ইকায় খুম্ননীংঙাই ওইরবা মন্ত্রীশিং, মেম্বরশিং, এম.এল.এ.শিংসু ঙসিগী থৌরম অসিদা শরুক য়ানবা ঐখোয়গী নাক্তা লৈরে অমসুং খ্বাইদগী নুংঙাইবা অমনা সর্দার বল্লব ভাই পতেলজীগী ইমুং মনুংগী মীওই কয়া অমসু ঐখোয়দা য়াইফ-পাউজেল পীবীনবগীদমক্তা অনন্দদা লৈবীরিবা অসিনি। আর্তকী শক্নাইরবা মীওই কয়া অমা, শান্ন-খোৎনবগী শক্নাইরবা মীওই কয়া অমা থৌরম অসিদা শরুক য়ানবা লেংবীরক্তুনা লৈরে। মসিদা নত্তনা ঐখোয়বু থৌজানবীরিবা মপু ইবুংঙো, নুংশিরবা ইচিল ইনাওশিং অমসুং ভারতকী মমাই পুরক্কদবা অঙাং কয়া অমনা ঙসিগী থৌরম অসিবু মাই পাক্নবা থৌজালগা লোয়ননা লেংবীরকপগীদমক্তা, মীপুম খুদিংমক্তা নোল্লকচরি।\nরেলৱেগী পুৱারীদা অহানবা ওইনা তোঙান-তোঙানবা মফম কয়াদগী চপ-মান্নবা মফম অমগীদমক্তা ত্রেন কয়া লম্থাবগী থৌরম পাংথোক্লি। হোই, কেবরিয়া অসিসু অদুগুম্বা মফম অমনি। মফম অসি এক ভারত, শেস্থ ভারতকী মন্ত্রা হৌদোক্লম্বা, লৈবাক অসিবু অমত্তা ওইনবা পুন্সিনবীরম্বা সর্দার বল্লব ভাই পতেলগী স্তেচ্যু ওফ য়ুনিতী, মালেমদা খ্বাইদগী ৱাংবা মুর্তী, অমসুং সর্দার সরোবর দামগীদমক্তা মমিং চৎলবনি। ঙসিগী থৌরম অসিদা রেলৱেগী মঙলান অমসুং সর্দার পতেলগী মীশন অসিনা ভারতপু তসেংনা পুলহল্লে। ঐহাক্না য়াম্না হেন্না নুংঙাইরিবদি, ঙসিগী থৌরম অসিদা লৈবাক্কী তোঙান-তোঙানবা রাজ্যশিংদগী মীওই কয়া লাক্তুনা পুনবা অসিনি। ঐহাক্না নখোয় খুদিংমকপু থাগৎচরি।\nঙসি কেবরিয়াদা লাক্কদৌরিবা ত্রেনশিং অসিগী মনুংদগে পুরৎচী থলাইবার, দাঃ এম.জি. রামচন্দ্র সেন্ত্রেল রেলৱে স্তেসন্দগীসু ত্রেন অমা লাক্কদৌরি। ঙসি অসি ভারত রত্না এম.জি.আর.গীসু মপোক নুমিৎ ওইবা অসিসু য়াম্না তান-চানবা থৌদোক অমনি। এম.জি.আর.না ফিল্ম স্ক্রীন্দগীনা রাজনীতিগী স্ক্রীন ফাওবা, মীয়ামগী থমোয়নুংদা মফম কনবা ঙমখি। মহাক্কী পুন্সি, মহাক্কী রাজনীতিগী পুন্সি অসি লায়রবশিংগী য়াইফনবগীদমক্তা কত্থোকখি। লায়রবশিংনা মান্নবা পুন্সিরোল অমা ফংহনবা ঙমহন্নবগীদমক্তা মহাক্না লেপ্তনা হোৎনদুনা লাকখি। মহাক্কী অসিগুম্বা মঙলান অসিবু মঙফাওনহন্নবগীদমক্তা ঐখোয়না ঙসি অপুনবা ওইনা হোৎনফম থোকই। চহি খরগী মমাংদা, মহাকপু ইকায় খুম্নবা উৎপা ওইনা চেন্নৈ সেন্ত্রেল রেলৱে স্তেসনগী মমিং অসি মহাক্কী মনিং ওন্থোক্তুনা থোনখিবনি। ঐহাক্না ঙসি মহাক্কী মফমদা ইকায় খুম্নবা উৎচরি।\nঙসি, লৈবাক্কী মফম খুদিংদগী কেবরিয়া ফাওবা রেলগী কনীক্তিবিতী হকথেংননা লৈবা অসি য়াম্না মশক থোকপা থৌওং অমনি, ঐখোয়না মসিগীদমক্তা চাউথোকচবা ফাওফম থোকই। মতম খরগী মমাংদা, চেন্নৈদগীতা নত্তনা বারানসি, রিৱা, দাদর অমসুং দিল্লীদগী কেবরিয়া এক্সপ্রেস অমসুং অহমেদবাদতগী জনশতাবদী এক্সপ্রেস অসি কেবরিয়াগীদমক্তা খোঙশানখ্রে। মতৌ অসুম্না কেবরিয়া অমসুং প্রতাপনগরগী মরক্তসু মেমু সেবা অসি হৌখ্রবনি। দাভোই-চন্দোর রেল লাইন পাকথোক-চাউথোকহনখিবা অমসুং চন্দোর-কেবরিয়াগী মরক্তা অনৌবা রেল লাইন অমা লৈহনখিবা অসিনা কেবরিয়াগী চাউখৎপগী লম্বীদা অনৌবা ৱারী অমা ইবা হৌখ্রবনি অমসুং ঙসিগী থৌরম অসিদা শরুক য়াবা অসিদা মমাংগী ৱারী খরসু নীংশিংলক্লে। বরোদা অমসুং দাভোইগী মরক্তা নেরো-গেজকী রেল চেল্লম্মি হায়বসি মীওই অয়াম্বনা খঙলম্লোই। ঐহাক্না লম্বী অসিদা চৎপগী খুদোংচাবা কয়ারক ফংখি। মতম অমদা ঐহাক্না ইমা নর্মদাদা পুক্নিং য়াম্না চঙলম্মি অমসুং তোয়না চত্থোক-চৎশিন তৌরম্মি। ঐহাক্কী পুন্সিগী মতম খরদি ইমা নর্মদাগী মতম্বাক্তা লেঞ্জখি অমসুং মতম অসুদা নেরো গেজকী ত্রেন্দা খক্তা চৎখি। মসিগী নেরো-গেজ ত্রেনগী নুংঙাইবা অসিদি, ত্রেন অসিনা তপ্না চেনবনা, মফম অমদা হেক্তা কুম্থবা য়ারম্মি, মফম অমা হেক্তদা কাখৎপা য়ারম্মি, অমসুং মতম খরদংগী ওইরবসু ত্রেন অসিগা য়াম্না নুংঙাইনা চৎমিন্নবা ফাওবা য়ারম্মি। করিগুম্বা কান্দদি নহাক্না হেন্না ত্রেন্দগী য়াঙবা চৎলে হায়না খনবসু য়াওরম্মি। ঐহাকসু মদুগী নুংঙাইবা লৌরম্মি। অদুবু ঙসিদি, মসিবু ব্রোদ-গেজতা ওন্থোক্লগনি। মসিগী রেলগী লম্বী শম্নবদা খ্বাইদগী হেন্না কান্নবা ফংগদৌরিবশিংদি স্তেচ্যু ওফ য়ুনিতী য়েংবা লাকপা মীওইশিংনি অমসুং মসিগী লম্বী অসিনা কেবরিয়াগী ত্রাইবেল ইচিল ইনাওশিংগী পুন্সিদসু অহোংবা কয়া অমা পুরক্লগনি। মসিগী লম্বী অসিনা খুদোংচাবা কয়া অমগা লোয়ননা, থবক অমসুং অনৌবা কান্নবা কয়া অমসু পীরগনি। মসিগী রেল লাইন অসিনা ইমা নর্মদাগী তোর্বান্দা লৈরিবা কর্নালী, পোইচা অমসুং গরুদেশ্বরগুম্বগা মফমশিংগা তায়নরিবা শক্নাইরবা মফমশিংগসু শম্নহল্লগনি অমসুং ঐখোয়গী লৈবাক অসি স্পিরিচুএল ভাইব্রেসন্না পুম্থন থনবা মফম অমনি হায়বা অসিসু অচুম্বনি। অমসুং মসিগী খুদোংচাবা অসিনা মরম ওইদুনা, মফম অসিদা স্পিরিচুএলগীদমক্তা লাকপা মীওইশিংগী ওইনসু য়াম্না ঙক্নিংঙাই ওইবা থৌওং কয়ানা ঙাইদুনা লৈরবনি।\nঙসিদগীদি কেবরিয়া অসি গুজরাৎকী মনুং হঞ্জিবা মফমদা লৈবা অপিকপা মফম অমা ওইররোই, মফম অসি মালেমগী লম-কোয়বগী খ্বাইদগী চাউবা মফম অমা ওইরকপা হৌরবনি। স্তেচ্যু ওফ য়ুনিতী য়েংবা লাকপা মীওইশিংগী মশিংনা স্তেচ্যু ওফ লিবর্তী য়েংবা লাকপা মীওইদগী হেল্লবনি। মসিবু হেক মীয়ামগীদমক্তা হাংদোকখিবদগী হৌজিক ফাওবা চাউরাক্না মীওই লাখ ৫০মুক মুর্তী অসিবু য়েংবা লাক্নখ্রে। কোরোনানা মরম ওইদুনা মফম খুদিংমক লোল্লুরবা মতুংদা, ঙসিদি কেবরিয়াদা লমকোয়বা লাকপগী মওং অসি অমুক হন্না হৌরক্লে। মফম অসিগী কন্নেক্তিবিতী হেনগৎলকপগী মতুং ইন্না লাক্কদৌরিবা মতমশিংদা মফম অসিদা নোঙমদা মীওই লাখ ১গী চাংদা লাকপা য়াই হায়না পানখিবসু লৈখ্রবনি।\nনীংথিনা য়াৎপা থৌওংগা লোয়ননা অকোয়ববু ঙাক শেন্দুনা মফম অমদা শেন্মিৎলোন অমসুং ইকোলোজী অসি নাকল অনিমক্তা চাউখৎপা পুরকপা য়াই হায়বগী খুদম অসি পিক্লবা কেবরিয়ানা তাক্লবনি। ঙসিগী থৌরম অসিদা শরুক য়ারিবা মীথুংলেন কয়া অমনা কেবরিয়াদা অমুক ফাওবা চৎখিদ্রিবা য়াওরমগনি। মফম অসিগী চাউখৎপগী খোঙচৎ অসিবু য়েংলবা তুংদা অদোম পুম্নমকসু ঐখোয়গী লৈবাক্কী ফজরবা মফম অসিবু য়েংলুরে হায়দুনা চাউথোকচগনি।\nমফম অসিবু মালেমগী লমকোয়ফম অমা শেম্নবা খন্নখিবা মতমদা, মীয়াম্না ৱাহৌদোক অসিবু মঙ ওইনা খন্নখিবা অদু ঐহাক্না ঙসিসু নীংশিংলি। মসি ওইথোক্লোই হায়না মীয়াম্না হায়নখি। মসিগী থবক অসি পাংথোকপদা দিকেদ কয়া চঙগনি হায়নরম্মি। হোই, মমাংগী থৌদোকশিংগা য়েংনরুরগদি মখোয়না হায়রিবা অসিদা লান্না লৌবসু য়াদে। কেবরিয়া য়ৌনবা অফবা শোরোক, মতিক চাবা স্ত্রীৎ লেম্প, রেল, লমকোয়বশিং লৈনবা মফম অমত্তা লৈরমদে অমসুং মফম অসি লৈবাক্কী অতোপ্পা অপিকপা খুঙ্গং অমগা মান্ননা অদুম লৈরম্মি। অদুবু হৌখিবা চহি খরা অসিদা মফম অসি পুমহোং হোংলে। মফম অসিদা য়ৌরক্নবা অপাকপা লম্বী, লমকোয়বশিং লৈনবা অচৌবা তেন্ত সিতী, অতোপ্পা মরী লৈনবা খুদোংচাবা কয়া, হেন্না ফরবা মোবাইল কন্নেন্তিবিতী, অফবা হোস্পিতাল লৈরে অমসুং হৌখিবা নুমিৎ খরনিগী মমাংদগী প্লেনগী খুদোংচাবসু লৈখ্রে অমসুং ঙসিদগী হৌনা লৈবাক্কী মফম কয়াদগী রেলগী কন্নেক্তিবিতীনা মফম অসিগসু শম্নহল্লে। মসিগী শহর অসিনা মপুং ফাবা পেকেজ অমগী মওংদা লৈরে। স্তেচ্যু ওফ য়ুনিতী অমসুং সর্দার সরোবর দাম অসিগী ফজবা অসিদি মফম অসিদা য়ৌরবকান্দা খক্তা খঙবা ঙমগনি। ঙসিদি, মফম অসিদা একর লিশিং হেন্না পাক-চাউবা সর্দার পতেল জুলোজিকেল পার্ক লৈরে, জঙ্গল সফারী লৈরে। নাকল অমদা অয়ুর্বেদ অমসুং য়োগদা য়ুম্ফম ওইবা লৈকোল লৈরে অমসুং নাকল অমদনা ন্যুত্রিসন পার্ক লৈরে। নুমিদাংদা য়েংনবা কুফেত-কাফেৎ ঙানবা গ্লো গার্দেন লৈরে অমসুং নুংথিলদা য়েংনবা কেক্তস গার্দেন অমসুং কুরাক্কী গার্দেন লৈরে। লমকোয়বশিংবু পুথোক-পুশিন তৌনবা য়ুনিতী ক্রুজ লৈরে অমসুং নহাশিংগী পুক্নিং চীংশিন্নবা রাফতিং তৌবগী খুদোংচাবসু লৈরে। অঙাং, অহল, নহাগী নুংঙাইগদবা হীরম খুদিংমক লৈরে। হোংলক্লিবা মতমগী মতুং ইন্না মফম অসিগী ত্রাইবেলগী নহাশিংসু থবক ফংলে অমসুং মফম অসিগী মীওইশিংনা তঙাই ফদবা খুদোংচাবশিং অথুবা মতমদা ফংবা হৌরক্লি। মীওই কয়া অমনা মেনেজর ওইখ্রে, খরা অমনা কেফেগী মপু ওইনখ্রে, খরা অমনা গাইদকী থবক তৌবা হৌনখ্রে। ঐহাক্না উচেক য়েংনবা জুলোজিকেল পার্ক অসিগী এভিএরী দোমদা চৎখিবদা মফমদুগী গাইদ নুপী অমনা ঐঙোন্দা নীংথিজনা তাকপীরকখিবা অদু ঐহাক্না ঙসি ফাওবা নীংশিংলি। মসিদা নত্তনা মফম অসিগী নুপীশিংনা য়ুনিতী মোলদা মখোয়গী হেন্দিক্রাফকী পোত্থোকশিং য়োনবগী খুদোংচাবা ফংবা হৌনখ্রে। কেবরিয়াগী ত্রাইবেলশিংগী খুঙ্গংশিংদা কা ২০০ হেন্না মশক খঙদোক্তুনা লমকোয়বশিংগী হোম স্তে ওইহন্নবা থৌরাং চত্থরি হায়নসু ঐঙোন্দা পাউদমলকখ্রে।\nকেবরিয়াদা শাখ্রিবা রেলৱে স্তেসন অসিদা অতৈ খুদোংচাবা কয়াগা লোয়ননা লমকোয়বশিংগী মতাংদসু খন্নদুনা শাখিবনি। মফম অসিদা ত্রাইবেল আর্ত গেল্লরী অমসুং অতোপ্পা ভ্যুইং গেল্লরী অমসু শাখ্রবনি। মসিগী ভ্যুইং গেল্লরী অসিদগী স্তেচ্যু ওফ য়ুনিতীসু য়েংবা য়াগনি।\nমসিগা পান্দমদা মিৎয়েং চঙবা থৌওং অসিনা ইন্দিয়ন রেলৱেগী হোংলক্লিবা মওংগী খুদম অমনি। মসিনা লমকোয়বা অমসুং লাইনিংবগী মফমশিং শম্নহনবতা নত্তনা মসিগী মহৌশাগী ওইজবা মীওইশিং অমসুং পোত্থোকশিং পুবগী থবকসু অদুমক লেপ্তনা চত্থরি। হৌজিক্তি, তোঙানবা লম্বী কয়াদা বিস্তা দোম কোচশিং য়াওহন্দুনা ইন্দিয়ন রেলৱেজতা চৎপা অসিসু য়াম্না নুংঙাইহনগদৌরে। অহমেদবাদ-কেবরিয়া জন শতাব্দী এক্সপ্রেসতা হায়রিবা খুদোংচাবা অসি ফংলগনি।\nহৌখিবা চহিশিংদা লৈবাক অসিগী রেলগী ইনফ্রাস্ত্রকচরবু চাউখৎহন্নবগীদমক্তা পাংথোকখিবা থবকশিং অসি হান্না পাংথোকখিদ্রিবা মওংদনি। নিং-তম্বা ফংলবা মতুংদা হান্নদগী লৈরম্লিবা ত্রেনগী খুদোংচাবশিং অসিবু হেন্না ফগৎহন্নবা থবক পায়খত্তুনা লাকখি। মদুগী মতম মদুদা অনৌবা ৱাখল্লোন অমসুং অনৌবা তেক্নোলোজী শিজিন্নবগী থৌওং কয়া লৈরমদে। মদুগী ৱাখল্লোন অসি হোংদোকপগী তঙাই ফদবা য়াম্না চাউনা লৈরম্মি। মরম অদুনা, হৌখিবা চহি খরা অসিদা অহোংবা অমা পুরক্নবা অকনবা থবক পায়খৎপা হৌখি। মসিগী থবক অসি বজেৎ হেনগৎপা/হন্থবা, অনৌবা রেল হৌদোকপা অসিখক্তদা তুংশিন্দুনা লৈত্রে। মসিগী অহোংবা অসি হীরম কয়াদা অমদা পাংথোকপনি। খুদম ওইনা, কেবরিয়াগা শম্নহনবগী রেলগী প্রোজেক্ত অসিদা য়েংলসি। মসিগী হৌদোকপগী থৌরমদা উৎখিবা ভিদিওদা হায়রিবগুম্না, প্রোজেক্ত অসি পায়খৎপা মতমদা অইং-অশাগী, কোরোনাগী অমসুং অতোপ্পা খুদোংচাদবা কয়া অমা থেংনখি। অদুবু হায়নখিবা মতমগী মনুংদা থবকশিং অসি লোইশিনবা ঙমখি অমসুং মসিদা শিজিন্নখিবা অনৌবা তেক্নোলোজী কয়া অমনা অচৌবা মতেং পাংখি। হৌজিক্তি ত্রেক্তগীনা থোং শাবগী হীরম খুদিংদা অনৌবা তেক্নোলোজী শিজিন্নরে। সিগ্নেলগী থবকশিংবু হেন্না য়াঙহন্নবগীদমক্তা ভর্চুএলগী মোদকী খুত্থাংদা চাঙয়েং তৌখি।\nদেদিকেতেদ ফ্রৈৎ কোরিদোর প্রোজেক্ত অসিসু ঐখোয়গী লৈবাকসিদা হান্না চৎনরম্বা থৌওংগী খুদম অমনি। নুমিৎ খরনিগী মমাংদা ঐহাক্না ইস্তর্ন অমসুং ৱেস্তর্ন দেদিকেতেদ ফ্রৈৎ কোরিদোর শঙ্গাবগী খুদোংচাবা ফংখি। লৈবাক্কী অসুক য়াম্না মরু ওইবা প্রোজেক্ত অসি ইং ২০০৬তগীনা ২০১৪ ফাওবা চেদা খক্তা থবক পাংথোক্তুনা লাকখি। ইং ২০১৪ ফাওবদা কিলোমীতর ১গী ত্রেক ফাওবা লৈরমদে। অদুবু মথংগী থা খরদা অপুনবা কিলোমীতর ১১০০গী থবক লোইশিনগদৌরে।\nরেলগী নেৎৱর্কপু মতমগা চান্নহনবা ঙম্লবা মতুংদা খক্তা, হান্না শম্নরমদ্রবা মফমশিং অসি হৌজিক মশমজিনবা ঙম্লিবনি। ঙসিদি, হান্নগী মওং-মতৌশিংদগী হেন্না থুনা য়াঙবা অখুবা গেজশিংবু অপাকপা গেজতা ওন্থোকপা, ইলেক্ত্রিক ওন্থোকপা অমসুং রেল ত্রেকশিংবু খোঙজেল য়াঙবা ওইহনবা ঙম্লে। মসিনা মরম ওইদুনা, লৈবাক অসিদা হাই স্পীদ ত্রেন চেনবগী ওইথোকপা লৈরে অমসুং ঐখোয়না হৌজিক হাই স্পীদ ত্রেক অমসুং তেক্নোলোজীগী তেংবাংদগী মাইকৈ অসিদা চঙশিনবা ঙম্লে। মসিদা নত্তনা, ঐখোয়গী রেলৱে অসি অকোয়বগা চানবা ওইবতা নত্তনা গ্রীন বিলদিংগী সর্তিফিকেসনসু ফংবা ঙম্লে।\nরেলৱেনা মতমগা চান্ননা চৎপা ঙম্লকপগী মরু ওইবা মরম অমদি রেলৱেগী পোত্থোক অমসুং তেক্নোলোজীদা ঐখোয়না মরোমদোম লেপচবা ঙম্নবা হোৎনবা অসিনি, মসিদা ঐখোয়না মিৎয়েং চঙবা অসিননি। হৌখিবা চহিশিংদা মসিগী হীরমদা থবক পাংথোকখিবশিংগী মহৈ অদু ঐখোয়না হৌজিক্তি তপ্না-তপ্না ফংবা হৌরক্লে। অমুক্তা খন্থবীয়ু, করিগুম্বা ভারতনা হাই হোর্স পাৱরগী লোকোমোতিব শারমদ্রবদি মালেমগী খ্বাইদগী অহানবা দবল স্তেক লোং হোল কন্তেনর ত্রেন অসি ভারত্তা চেনবা ঙম্লমগদরা? ঙসিদি ভারত্তা শাজবা অসিগুম্বা ত্রেন অমা ইন্দিয়ন রেলৱেজকী শরু অমা ওইনা চেল্লিবনি।\nঐখোয়না ঙসি ইন্দিয়ন রেলৱেজপু শেমদোকপগী মাইকৈদা চৎলিবা অসিদা স্কিল নীংথিনা লৈরবা হৈরবা মেন-পাৱর অমসুং প্রোফেস্নেলশিংগী তঙাই ফদবা য়াম্না লৈগনি। বদোদরাদা ভারতকী অহানবা দীম রেলৱে য়ুনিভর্সিতী অমা শঙ্গাখিবগী পান্দম অদুসু হৌজিক পনখ্রিবা অদুনি। রেলৱেগীদমক্তা অসিগুম্বা ইন্সতিত্যুসন লৈবা মালেমগী খনগৎলবা লৈবাকশিংগী মরক্তা হৌজিক্তি ভারতসু অমা ওইরে। রেল ত্রান্সপোর্ত, মলতি দিসিপ্লিনরী রিসর্চ, ত্রেনিংনচিংবা তোঙানবা খুদোংচাবা কয়া মসিনা পীগনি। রাজ্য ২০গী ভারতকী নহা কয়া অমনা ইন্দিয়ন রেলৱেজপু তুংদা লাক্কদবা মতমশিংদা হেন্না ফগৎহন্নবা ঙসি কন্না হোৎনরি। মফম অসিদা পাংথোক্লিবা অনৌবা থৌওং অমসুং রিসর্চশিংনা ইন্দিয়ন রেলৱেজপু মতমগা চান্নহনবা ঙম্বদা তেংবাংগনি। ইন্দিয়ন রেলৱেজনা ভারতকী চাউখৎপদা খোঙজেল থুনবা তেংবাংলিবা অমসুং গুজরাৎ অমসুং ভারত পুম্ববু অনৌবা রেল লাইনশিংগীদমক্তা অমুক্কা হন্না থাগৎপা ফোংদোক্লি। অমসুং সর্দার সাহেবনা অপুনবা ভারত, মপাঙ্গল কনবা ভারত অমা ওইহন্নবা মঙলান মঙজরম্বা অদুসু, স্তেচ্যু ওফ য়ুনিতীগী শেংল্বা মফম অসিদা ভারতকী মফম কয়াদগী মীওই লাক্তুনা, তোঙান-তোঙানবা লোল ঙানবা মীওই কয়ানা মফম অসিদা অমত্তা ওইনা পুল্লরবদা, অপুনবা ভারত অমগী মমি অদো মফম অসিদা ঐখোয়না উবা ফংলগনি। ঙসি অসি কেবরিয়াগী ওইনা য়াম্না অখন্নবা নুমিৎ অমনি। লৈবাক অসিবু অমত্তা ওইনা পুন্সিনবগী থৌওং কয়া চত্থরক্তুনা লাক্লিবা অসিগী ওইনসু, ঙসিদগী অনৌবা তাঙ্কক অমা হৌরগনি। ঐহাক্না মীয়াম্বু অমুক্কা হন্না থাগৎচরি।\nহন্না হন্না অমুক্কা থাগৎচরি।\n(Release ID: 1689516) Visitor Counter : 34\n(Release ID: 1689516)


Posted On: 13 JUN 2020 10:14AM by PIB Imphal\nপ্রধান মন্ত্রী শ্রী নরেন্দ্র মোদীনা ইকুই কুইদনা লাউথোকখিবা ‘মাই লাইফ, মাই যোগ’ ভিদিও ব্লোগ্গিং কন্তেস্তকীদমক এন্ত্রিশিং থাদোক্লকপগী অরোয়বা মতম জুন ২১, ২০২০ ফাওবা শাংদোক্লে। দিজিতেল ফম্পাক্তা পাঙথোক্লিবা মালেমগী ওইবা অথোই অহেন তান্নবা অসি ৬শুবা ইন্তরনেস্নেল দে ওফ যোগগী থৌরমগা মরী লৈননা অয়ুশ মন্ত্রালয় অমদি ইন্দিয়ন কাউন্সিল ওফ কলচরেল রিলেসন্স (আই.সি.সি.আর.)না পুন্না শীনবনি।\nহান্নদি কন্তেস্ত অসিগী এন্ত্রিশিং থাজিনবগী অরোয়বা তাং জুন ১৫, ২০২০ দা ওইনবা তৌরম্বনি। যোগ শান্নবশিংনা ভিদিও শেম্নবগী মতম মরাং কায়না ফংনবগীদমক ভারত অমসুং মপান্দগী মতম শাংদোক্নবগীদমক দিমান্দ লাক্লি। মরম অসিনা মন্ত্রালয় অমসুং আই.সি.সি.আর.না এন্ত্রিশিং থাজিল্লকপগী অরোয়বা মতম শাংদোক্তুনা জুন ২১দা পাঙথোক্কদবা আই.দি.ৱাই.গা চাননবা লেপ্নখি।\nপ্রধান মন্ত্রীনা মে ৩১দা মন কি বাতকী ৱারোলদা মীপুম খুদিংমক্না ‘মাই লাইফ, মাই যোগ’ ভিদিও ব্লোগ্গিং কন্তেস্ত অসিদা শরুক য়ানবা ৱাফম থমখি। কন্তেস্ত অদুনা যোগনা মীওই কয়াগী পুন্সিদা পুরকপা অহোংবশিংদা অহেনবা মীৎয়েং থমদুনা ৬শুবা আই.দি.ৱাই. পাঙথোকপগা মরী লৈনবা থৌরমশিংগী মরক্তা অমা ওইরে।\nকন্তেস্ত অসিদা শরুক য়ানবগীদমক যোগ প্রাক্তিস মখল ৩ (ক্রিয়া, আসনা, প্রনায়ম, বন্ধ নৎত্রগা মুদ্রা) শান্নবগী মিনত ৩ শাংবা ভিদিও অমগা যোগ শান্নবনা মখোয়গী পুন্সিদা পীরিবা ইথিলগী মরমদা অতেনবা ভিদিও মেসেজ অমগা লোয়ননা থাগৎলক্কদবনি। ভিদিওশিং অসি ফেসবুক, ত্বিত্তর, ইনস্তাগ্রাম নৎত্রগা মাইগোভকী ফম্বাক্তা কন্তেস্তকী হেসতেগ #MyLifeMyYogaINDIA অমদি চানবা কাংলুপকী হেসতেগ হাপ্তূনা থাগৎলকপা য়াই। শরুক য়ানবগী অকুপ্পা চৎন-পথাপশিং অয়ুশ মন্ত্রালয়গী যোগ পোর্তেল (https://yoga.ayush.gov.in/yoga/) দা ফংগনি।\nকন্তেস্ত অসি তাঙ্কক অনি থোক্না পাঙথোক্কনি। অহানবা তাঙ্কক্তা লৈবাক-লৈবাক্কী ওইবা ভিদিও ব্লোগ্গিং কন্তেস্ত পাঙথোক্তুনা লৈবাক্কী থাক্তা অথোইবশিং খনগৎকনি। অদুগা মখা তারকপদা তোঙান তোঙানবা লৈবাকশিংগী অথোইবশিংগী মরক্তগী মালেমগী ওইবা মনা ফংগদবশিং খনগৎকনি। কন্তেস্ত অসি অথোই অহেন তান্নরিবা মীওইশিংনা থাগৎলকপা ভিদিওদা ফোঙদোরকপগী মতুং ইন্না যোগনা মীওই কয়াগী পুন্সিদা পুরকপা অহোংবা ইথিলশিং থিদোক্নবগী থৌরাং অমনি।\nশরুক য়াগদবশিংনা এন্ত্রিশিং নহা (চহী ১৮গী মখা), অহল, (চহী ১৮গী মথক) অমসুং যোগ প্রোফেসনেলশিং, নুপা অমদি নুপীগী তোঙান তোঙান্না কোনশিল্লবা কাঙলুপ ৩গী মখাদা থাজিল্লকপা য়াগনি । ভারত মচা কন্তেস্তেন্তশিংগীদমক অহানবা তাঙ্কক্কী ওইনা কাঙলুপ খুদিংগী ১বা, ২শুবা অমদি ৩শুবা রেঙ্কশিংগী শেনগী মনা মথংশিৎনা লুপা লাখ ১, লিশিং ৫০, অমদি লিশিং ২৫ লাউথোকখ্রে। মালেমগী থাক্তা ১বা, ২শুবা অমদি ৩শুবা রেঙ্কশিংগী শেনগী মনা য়ু.এস. দোল্লর ২৫০০, য়ু.এস. দোল্লর ১৫০০ অমদি য়ু.এস. দোল্লর ১০০০ লাউথোকখ্রে।\nঅয়ুশ মন্ত্রালয়না মীপুম খুদিংমক্তা শাংদোক্লিবা মতম অসিগী খুদোংচাবা লৌদুনা পন্থবা তৌদনা ভিদিও থাগৎলক্নবা ৱাফম থম্লি।\n(Release ID: 1631335) Visitor Counter : 11\nRead this release in: Marathi , Odia , Tamil , Telugu , English , Urdu , Hindi , Bengali , Punjabi , Malayalam\n(Release ID: 1631335)


সেপ্তেম্বর ৩০- ইন্তরনেস্নেল ত্রান্সলেসন ডেঃ নুমিৎ অসিগী মরু ওইবা, থিম- য়ুনাইতেদ ইন ত্রান্সলেসন - তোংব্রম অমরজিৎ - Manipuri Mirror\nসেপ্তেম্বর ৩০- ইন্তরনেস্নেল ত্রান্সলেসন ডেঃ নুমিৎ অসিগী মরু ওইবা, থিম- য়ুনাইতেদ ইন ত্রান্সলেসন — তোংব্রম অমরজিৎ\nমণিপুরী মিরর 0\tঅক্টোবর ১, ২০২১ ১০:৩৩ পূর্বাহ্ণ\nমালেমগী মীয়ামগী খ্বাইদগী হেন্না শিজিন্নরবা ফাওন-লোল ওইরিবা ইংলিসনা অতোপ্পা লৈবাক্কী লোল কয়া মখোয়গী ওইনা শিজিন্নদুনা ইনাক খুন্নবা হোৎনরি। অমরোমদা মীশ\nমালেমগী মীয়ামগী খ্বাইদগী হেন্না শিজিন্নরবা ফাওন-লোল ওইরিবা ইংলিসনা অতোপ্পা লৈবাক্কী লোল কয়া মখোয়গী ওইনা শিজিন্নদুনা ইনাক খুন্নবা হোৎনরি। অমরোমদা মীশিং য়াম্না ঙাংনদবা ফুরুপশিংগী লোলনা অমুক নোংম-নোংমগী নেতিভ স্পিকর মশিং হন্থরক্তুনা লোল অদু ময়েং তাবা, মদুগী মরু ওইবদু হন্থরকপা কয়াসু য়াওদবা নত্তে। অসিগুম্বা ফিভম অসিদা মালেমগী ওইনা ইন্তরনেস্নেল ত্রান্সলেসন দে হায়দুনা পাঙথোকনবা হৌরক্লিবসি য়াম্না ফবা খোঙথাং অমনি। মীওঈবা খুনাইনা অনৌবা সভ্যতাগী মঙাল ফংদ্রিঙৈদা খ্বাইদগী মরু ওইনা খন্নরম্বা লাইরিক হায়রগদি লাইনিং লাইশোলগা মরি লৈনবা লাইরিকশিংনি হায়না লৌবা য়াই। মসিদা হিন্দুশিংগী গীতা, খ্রিস্তানশিংগীনা বাইবল, মুস্লিমশিংগী কূরান অসিনচিংবা কয়া লৈখ্রে। হায়রিবা লাইনিং লম্বীগী ওইবা তেক্সশিং অসি লোল অমদগী লোল অমদা হন্দোকপা হায়বসি অরায়বা থবক অমদি নত্তে। অসিগুম্বা লোল হন্দোকপা অসি ঙল্লৈ মতমদা লাইনিং লম্বেলদা থৱায় লুপচরবা ভক্তশিংনা তৌরম্মি। মনিপুরদসু অরিবা পুয়া লাইরিকশিং অনৌবা লোলদা ত্রান্সক্রাইব তৌবা অমদি হিন্দু লাইনিংগী লাইরিকশিং অমদি ইপিক মাহাভরত অমদি রামায়ান্না ফাওবা মনিপুরীদা হন্দোকপা লাই গুরুশিং লৈরি। অসুম্না ঙল্লৈঙৈ মতমদা লোল হন্দোকপগী থবক্তা মায়পুনখিবা হন্দোক্লোইশিংবু ঙসিগী মীরোলনা কাওফদে। মখোয়বু ইকায়খুম্নবা উৎফম থোকই। অদুননি য়ুঃএননা সেন্ট জেরোম্না লৈখিদবা নুমিৎ সেপ্তেম্বর ৩০বু ইন্তরনেস্নেল ত্রান্সলেসন ডে হায়না নীংশিং থৌরম পাঙথোক্লিবা।\nমালেমসিদা লৈরিবা মশিং য়ামখ্রবা মীওই বিলিয়ন কয়াগী ফুরুপ কাংলুপ, লাইনিং লাইশোল খেন্নবা কয়াগী মরক্তা ঙাংনরিবা লোলসি চাওরাকপা অপুনবা মশিং লীশিং ৭ খরা হেল্লি হায়না পানরি। লাইবক থিবদি অপিকপা ফুরুপশিংনা ঙাংনবা লোল কয়াসু মালেমগী লৈমায়দগী অদুমক মুৎখিবসু য়াওদবা নত্তে। মীশিং য়াম্বা ফুরুপশিংনা ঙাংনবা লোলশিংদি সরকারনা মসিগী থৌশিল থৌরাং কয়া পায়খত্তুনা চাওখৎনবা হোৎনরি মালেমগী লৈবাক কয়াদা। তৌইগুম্বসুং অপিকপা ফুরুপশিংনা মশাগী লোল ময়েক লৈজরগসু গ্লোব্লেলাইজনগী অমদি ৱেস্তর্ন্নাইজেসন্না পিবা শাফুদা ঙাংনরিবা লোলদা অহোংবা কয়া লাক্লি। অখঙ অহৈশিংনা লিংগ্যুইসশিংনা হায়বসু চুম্মি, অহিংবা লোল খুদিংমক অহোংবা লৈগনি। অহোংবা অওনবা কয়াগী মরক্তা ইমালোলদি কৈদৌনুংদা মীরাইফদে। ফজবা অরিবা লোনগী পূক্কৈদা করি য়াওরি হায়দুনা থিরগা মদু শিজিন্নবদা হেন্না কান্নবা ওইগনি। মসিদা লোলগী শিনফমদা লৈরিবা লম অসিদা কত্থোকপা অমগা লোয়না থবক তৌরিবা ত্রান্সলেটরশিংগী থৌদাংসু য়াম্না চাওই।\nমীওইবনা ঙাংনরিবা লোল অসিদা য়াওরি কলচর, ত্রেদিসন, পুৱারী, চৎনবী থাজনবী অমদি চিনবুং সাহিত্যগী মচাক কয়া। মীওইবনা হেক পোকপদ্গী শিবা ফাওবদা চংলিবা, শিজিন্নরিবা মচাক পুম্নমক ঐখোয়না ঙাংনরিবা লোলসিদা খুদিংমক য়াওরি। মালেমগী মীয়ামগী খ্বাইদগী হেন্না শিজিন্নরবা ফাওন-লোল ওইরিবা ইংলিসনা অতোপ্পা লৈবাক্কী লোল কয়া মখোয়গী ওইনা শিজিন্নদুনা ইনাক খুন্নবা হোৎনরি। অমরোমদা মীশিং য়াম্না ঙাংনদবা ফুরুপশিংগী লোলনা অমুক নোংম-নোংমগী নেতিভ স্পিকর মশিং হন্থরক্তুনা লোল অদু ময়েং তাবা, মদুগী মরু ওইবদু হন্থরকপা কয়াসু য়াওদবা নত্তে। অসিগুম্বা ফিভম অসিদা মালেমগী ওইনা ইন্তরনেস্নেল ত্রান্সলেসন দে হায়দুনা পাঙথোকনবা হৌরক্লিবসি য়াম্না ফবা খোঙথাং অমনি। মীওঈবা খুনাইনা অনৌবা সভ্যতাগী মঙাল ফংদ্রিঙৈদা খ্বাইদগী মরু ওইনা খন্নরম্বা লাইরিক হায়রগদি লাইনিং লাইশোলগা মরি লৈনবা লাইরিকশিংনি হায়না লৌবা য়াই। মসিদা হিন্দুশিংগী গীতা, খ্রিস্তানশিংগীনা বাইবল, মুস্লিমশিংগী কূরান অসিনচিংবা কয়া লৈখ্রে। হায়রিবা লাইনিং লম্বীগী ওইবা তেক্সশিং অসি লোল অমদগী লোল অমদা হন্দোকপা হায়বসি অরায়বা থবক অমদি নত্তে। অসিগুম্বা লোল হন্দোকপা অসি ঙল্লৈ মতমদা লাইনিং লম্বেলদা থৱায় লুপচরবা ভক্তশিংনা তৌরম্মি। মনিপুরদসু অরিবা পুয়া লাইরিকশিং অনৌবা লোলদা ত্রান্সক্রাইব তৌবা অমদি হিন্দু লাইনিংগী লাইরিকশিং অমদি ইপিক মাহাভরত অমদি রামায়ান্না ফাওবা মনিপুরীদা হন্দোকপা লাই গুরুশিং লৈরি। অসুম্না ঙল্লৈঙৈ মতমদা লোল হন্দোকপগী থবক্তা মায়পুনখিবা হন্দোক্লোইশিংবু ঙসিগী মীরোলনা কাওফদে। মখোয়বু ইকায়খুম্নবা উৎফম থোকই। অদুননি য়ুঃএননা সেন্ট জেরোম্না লৈখিদবা নুমিৎ সেপ্তেম্বর ৩০বু ইন্তরনেস্নেল ত্রান্সলেসন ডে হায়না নীংশিং থৌরম পাঙথোক্লিবা।সেণ্ট জেরোম্ ইতালিগী অৱাং নোংপোক্তা পোকখি। গ্রিক মনুস্ক্রিপ্তা লৈবা বাইবলগী ন্যুউ টেস্তামেন্টবু লেতিন্দা মরিক চুম্না ত্রান্সেলসন তৌখি অমদি হিব্রু গোস্পেলবু অমুক গ্রিক্তা ত্রান্সলেসন তৌখিবা অদুগীদমক মহাকপু ঙসিসু শোন্নরি। মহাক ইল্লিরিয়ান ফুরুপকি চাদা নাওদানি অমদি মমালোনদি ইল্লিরিয়াননি। স্কুলদা লেতিন তমখি অমসুং গ্রিক নীংথিজনা ঙাংবা হৈ অমদি য়াম্না খঙই। শিংথানিংঙাই ওইবা থবক কয়া তৌরমখি। মহাকনা লৈখিদবা সেপ্তেম্বর ৩০বু য়ুনাইতেদ নেসন্সনা ২০০৫তগী হৌনা UN St. Jerome Translation Contest হায়দুনা অথোই অহেন তান্নবগী থৌরম অমা সেন্ট অসিবু নীংশিংবা অমদি তর্পন কৎপা ওইণা পাঙথোক্তুনা লাক্লি। অসুম্না ত্রান্সেলেসনগী অথোই অহেন তান্নবা অসিনা মালেমগী তোঙান তোঙানবা লোল ঙাংলিবা মীওই কাংলুপ কয়াগী মরক্তা অমনা অমগী লোল, কলচর, ত্রেদিসন, চৎনবী কয়াবু হেন্না মশক খঙনবা হোৎনবদা অমদি নুংশি চান্নবা পুরকপকপদা চাওনা মতেং পাংলি। মসিদা ত্রান্সলেটরশিংনা লৌরিবা চাওরবা থৌদাং অসিবুসু মশক খঙবা হেনগৎহল্লি অমদি লোল হন্দোকপা অমদি মসিগী শিনফমদা লৈরিবা পুম্নমক্কি মফমদা ইকায়খুম্নবা অমদি পুকনিং থৌগৎপা মতম অদু লাক্লে। মরমদি লৈবাক অমা খুনাই অমা চাওখৎনবা হোৎনবদা য়াংলেন ওইরিবসি ঙাংলিবা অমদি ইরিবা লোল অদুনা ওইরিবনি। খোরিলোলদা খুনাইগী মমি তারিবনি। সাইন্সতা, টেকনোলোজিদা লাক্লিবা অহোংবা অওনবা কয়া অসিসু লোল হন্দোকপগী শিনফমদা লৈরিবা মীওইশিংনা শিংথানিংঙাই ওইবা থৌদাং লৌরিবনি। খুদম ওইনা প্রিন্ট অমদি ইলেকত্রোনিক মেদিয়াদা লৈরিবা জর্নেস্লিসশিংনা লৈবাক মীয়ামদা ই-পাউ কয়া পীরিবা, ইরিবা হায়রিবা কয়াসিদা ত্রান্সলেসন হায়বসিনা চাওরবা থৌদাং লৌরি। অদুনা নুমিৎ অসি নীংশিংদবা য়াদে। ত্রান্সলেটরশিংবু থৌণা পাঙ্গল হাপ্তবা য়াদে, মখোয়বু ইকায়খুম্নবা উৎফম থোকই। থেংলবসু থেংনা য়ুঃ এনগী জেণরেল এসেমব্লিগী ৱারেপ৭১/২৮৮না মে ২৪ ২০১৭দা লোল হন্দোকপগী শিনফমদা লৈরিবশিংনা মালেমগী লৈবাক কয়াবু অমত্তা ওইবগী ৱাখল্লোন শাগৎপদা অমদি ই-পাউ ফাওনবা লোয়ননা মালেমদা শান্তি পুরকনবা হোৎনবদা লৌরিবা মপাল নাইদ্রবা থৌদাং অসিবু ইকায়খুম্নবা ওইনা সেপ্তেম্বর ৩০বু ইন্তরনেসনেল ত্রান্সলেসন দে হায়না নীংশিং নুমিৎ পাঙথোকনবা ৱারেপখিবনি। মসিগী মমাংদা ইন্তরনেস্নেল ফেদরেসন ওফ ত্রান্সলেটর ২০১৪দগী হৌনা তোঙান তোঙানবা থিমদা ইন্টরনেস্নেল ত্রান্সলেসন ডে পাঙথোক্তুনা লাক্লি। 2014−Language Rights: Essential to All Human Rights. 2015−The Changing Face of Translating and Interpreting. 2016−Translation and Interpreting: Connecting Worlds. 2017−Translation and Diversity.2018−Translation: promoting cultural heritage in changing times. 2019−Translation and Indigenous Languages during International Year of Indigenous Languages. 2020−Finding the words foraworld in crisis.2021−United in translation. অসুম্না থিম কয়াদা নুমিৎ অসিবু সেলেব্রেত তৌবনা লোল অমসুং ত্রান্সলেটরশিংগী শিনফম অমদি ইমালোল ঙাংবগী মরু ওইবদু হৌরক্লিবা মীরোলদা হেন্না মমল লৈহনবা, ভেল্যুস অদু খঙহনবা ঙমহল্লি।\nমনিপুরী লোল ভারত সংবিধানগী ৮শুবা সেদ্যুলদা ১৯৯২গী আগস্ট ২০ চনখি। তরাই তরাইনা ফংখিবদি ওইখিদে।Manipuri Language Demand Coordinating Committee হায়দুনা শেমখিবা কমিতি অসিনা কন্না মখল কয়াগী খোঙজং চংশিনখি। মীশি মীনা ফাওবা থোকখি। শকনাইরবা পোলিতিকেল এনালিস্ত লৈহাওথাবম শরতচন্দ্রা মাংজিল থাখি ইমালোলগীদমক। সাহিত্য থৌপাংলূপ্না মালেমগী ইমালোলগী নুমিৎ ফেব্রুৱারি ২১দা ইকায়খুম্নবা উৎখি অহানবা ওইনা। পুকনিং থৌগৎনিংঙাই ওইরিবদি মনিপুরদা লৈরিবা খোরিলোলগী লুপশিং অমদি লেঙ্গুয়েজ বিভাগ্না থৌরমশিং অসি পাঙথোকনরকপসিনি। লৈবাক অসিগী অমত্তা ঙাইরবা খোরিলোল্গী খ্বাইদগী অৱাংবা থাক্তা থবক তৌরিবা সাহিত্য একাদেমিনা শকখঙলবা লোল ২৪দা সাহিত্য একাদেমি মনা পিদুনা লাক্লি। মসি লোল ময়েক অমদি সাহিত্য চাওখৎনবা হোৎনরিবা অইবশিংদা হনবা লৈত্রবা থৌণা হাপ্লি। অসিগুম্বা মনা কয়াগী মরক অসিদা ত্রান্সলেসন প্রাইজসু ১৯৮৯দগী পিদুনা ত্রান্সলেটরশিংবু পুকনি থৌগত্তুনা লাক্লি। চাওথোকচনিংঙাই ওইরিবদি ১৯৮৯দা অহানবা মনিপুরী লোলগী ওইনা ত্রান্সলেসন প্রাইজ ফংখিবী অইবী অসি তাখেল্ললমবম থোইবী দেবিনি। মমিং লৈরবা বেঙ্গলি নোভেল ‘দ্রিস্তিপাঠ’ মনিপুরীদা হন্দোকপগীদম পীখিবনি। ১৯৭৩দগী ঙসি ফাওবসিদা মনা কয়া ফংলবা অইবা অইবী কয়া মনিপুরী খোরিলোলদসু মরাং কায়না লৈরে। অদুবু লৈরিবা ঐখোয়গী ইদুকেসনগী সিস্তেমসিনা ইমালোল মনিপুরী অসিবুদি থাক হন্থবা লোল ওইনা খলহনবা অমা ঙসিগী মীরোলশিংদা ফাওহল্লি। ইংলিস অমসুং হিন্দি ঙাংবা হৈতবা লাইরিক হৈবা মীওইশিং লাইরিক হৈতবা ওইনা খনবসি য়াম্না লাল্লি। অদুননি নেস্নেল ণোলেজ কমিসন্না রিকমেন্দ তৌদুনাMinistry of Human Resource Developmentনা Central Institute of Indian Languages বু নোদেল ওর্গ্নাইজেসন ওইনা থবক কয়া পাঙথোকনবা হায়দুনা থৌরাং অমা ওইনা নেস্নেল ত্রান্সলেসন মিসন হায়দুনা নোলেজ তেক্স পুম্নমক ইমালোলদা হৌরক্লিবা মীরোলশিংদা তমহন্নবা পান্দম থৌরাং কয়া লৌখত্তুনা ত্রান্সলেসনগী থবক কয়া লেপ্তনা পাঙথোকলক্লিবা। মসিনা পাক চাওখ্রবা ভারতকুম্বা লৈবাক্তা লৈরিবা শক চু মান্নদা, লাইনিং লাইশোল খেণ্ণবা, চৎণবী থাজনবী মান্নদবা লৈবাক অমদা অপুনবগী শক্তম শাগৎপদা চাওনা মতেং পাংলি হায়বা য়াই। ঙসিদি মনিপুরী লোল অমদি ময়েকসু নৌহৌননা হিংগৎনবা খোঙথাং কয়া লৈঙাকনা হোৎনদুনা ইশাগী লৈজরিবা ইরোল ঈয়েক্তা য়ুনিভর্সিতিগী থাক্তা মহৈ মশিন তমদুনা হৌরক্লিবা মীরোলশিং তাকপী তম্বিরি।\nঅমরোমদা য়েংলুবদা মালেম অসি য়াম্না থাজদবা মওং অমদা টেকনোলোজিগী এদ্ভান্সমেন্টনা শাথিনা অহোংবা কয়া ঐখোয়গী মাংদা লাক্তুনা লৈরবা মতম অমা ওইরি। আর্তিফিসিয়েল ইন্তিলিজেন্সকী য়াওল্ডা ঙসিদি ত্রান্সলেসন অসিফাওবা মেসিন ত্রান্সলেসন তৌদুনা অঙকপা মওং অমদা নোলেজসি এক্সপ্লোজন অমা লাক্লি। মসিনা হান্নবা তৌরম্বা থবক কয়া মেসিন্না পুম্নমক শিজিন্নবা য়াবগী ওইথোকপা লৈরে। স্কুল কলেজ অমদি য়ুনিভর্সিতিদা লাইব্রেরিদা লাইরিক পাবগী মহুত্তা তেব্লেট অমদা ই-বুক ওইনা তেক্স খুদিং দাউনলোড তৌদুনা খঙবা অমদি পাবা য়ারে। লোল অসি গুগল ত্রান্সলেসন তৌদুনা ঐনা খঙনিংবা পুম্নমক খুদোম্বী মতোন্দা য়াওদুনা লৈবগুম্না লাক্লি অহোংবা হায়বদু। তার্মস অমদি তর্মিনোলোজী কয়া লাক্লি। মনিপুরী লোলসু অহিংবা লোল ওইবনা অহোংবা কয়া লাক্লি। মীলিয়ন ২খরা হেনবনা ঙাংলিবা লোল অসিগী পুৱারী মসিগী ইনাকখুনবা মশক অদুনা ঙসিদি ভারতকি ক্লাসিকেল লেঙ্গুয়েজকি লোল অমা ওইনা শকখঙনবসু হোৎণরি। অসিগুম্বা হোংলক্লিবা অওনবা অহোংবা কয়া মরক্তা মালেমগী ওইনা ইন্তরনেস্নেল ত্রান্সলেসন দে হায়দুনা পাঙথোকনবা হোৎনরক্লিবসিদা মনিপুরদসু সাহিত্য থৌপাং লূপ্না হৌদোক্তুনা ইন্তরনেস্নেল ত্রান্সলেসন দে ২০১২তগী সেলেব্রেত তৌদুনা লাকখি। লূপ অসিগী সেক্রেটরিগী থৌ পুরম্বা নিংঙোম্বম রবিচন্দ্রগী লৈখিদ্রবা মনেগী মিংদা সর্দা ত্রান্সলেসন এৱার্দ হায়দুনা অহানবা ওইনা মনিপুর য়ুনিভর্সিতিগী ইংলিস দিপার্টমেন্তা প্রোফেসর ওইরিবা থৌনাওজম রতনকুমারদা পীদুনা ইকায়খুম্নবা উৎখি। মথং মথং ত্রান্সলেসনগী মনাশিং অইবা রোবিন এস ঙাঙোম, তয়েঞ্জম বিজয়কুমার, এম মনি মতৈ অসিনচিংবশিংদা ত্রান্সেলেসন মনা পীদুনা লাক্লি। মতুং তারকপদা শকনাইরবা নোংথোম্বম কুঞ্জমোহনগী মিংদা ত্রান্সলেসন মনা মথং মথং পীদুনা লাক্লি। মরমদি লোল অমদি খোরলোল মশক তাকপদা ত্রান্সলেটর অমদি অইবশিংগী থৌদাং য়াম্না চাওই। ২০২১দা শকনাইরবা অইবা অরিবম কুমার শর্ম্মদা এনঃ কুঞ্জমোহন ত্রান্সলেসন এৱার্দ পীগদৌরি। অইবা অমসুং ত্রান্সলেটর এঃ কুমার শর্ম্মনা মমিং লৈরবা মনিপুরী দ্রামা ৫ হেন্না হিন্দিদা ত্রান্সলেসন তৌদুনা মনিপুরী খোরিলোলবু মশক তাকখি। অমদি মমিং লৈরবা হিন্দি দ্রামা ২১ হেন্না মনিপুরীদা হন্দোকতুনা ওল ইন্দিয়া রেদিও, ইম্ফালদসু শন্দোকখি। নীংশিংবা য়াই অইবা অসি ২০০৩দসু সাহিত্যা একাদেমি ত্রান্সলেসন প্রাইজ ফংখি মহাকনা হিন্দি অইবা ধরম্ভির ভারতিগী নোভেলবু মনিপুরীদা ‘নুমিৎকি তরেৎশুবা শাগোল’ হায়না হন্দোকপগী।\nমালেমসিদা লৈরিবা তোঙান তোঙানবা লোল ঙাংলিবা য়ামখ্রবা মীওই বিলিয়ন কয়া অসিগী মরক্তা ত্রান্সলেতরশিংনা লৌরিবা মপাল নাইদ্রবা থৌদাংসি তশেংনা হনগৎনা য়েংলবদি মপাল নাইদ্রবা খুদোল অমনি। মীওইবগী পুকনিং ৱাখল অমদি থম্মোয়বু অমত্তা ওইনা পুনশিল্লবসি অসিগুম্বা ত্রান্সলেসনগী খুদোল অসিনসু হেন্না নকশিন্নহল্লি।\nৱাখল্লোন 59 স্ক্রলবার 760 স্লাইডার 738 ১ম_কলাম 433 অখন্নবা 547\nশক্নাইরবা এক্ট্রেস সোমা আরপিআই মণিপুরগী য়ুথ গার্লস উইংগী প্রেসিডেন্ট খনখ্রে\nথৌনাওজম সামোদা মণিপুরী মতম ঈশৈগী লাইফটাইম এচিভমেন্ট এৱার্দ খুৎশিন্নরগনি


কোবিদ-১৯গা মরী লৈনবা ফিভম অমসুং ভেক্সিনেসন য়েংশিন্নবা ফম্বা অৱাংবা থাক্কী মীফমদা পি.এম.না চেয়র লৌখ্রে\nপি.এম.না হেলথকেয়র ইনফ্রাস্ত্রকচরদা হেন্না ফগৎনবা হোৎনরিবা থৌরাংশিংগী মরমদা পাউদমখ্রে\nদিস্ত্রীক্ত খুদিংমক্তা হিদাক-লাংথক্কী বফর স্তোক নিংথিনা থম্নবা রাজ্যশিংদা হায়খ্রে\nলাক্লিবা থা খরা অসিগী ভেক্সিন পুথোক্লিবা, য়েন্থোক্কদবা অমসুং পাইপলাইন্দা লৈরিবশিং পি.এম.না য়েংশিনখ্রে\nম্যুতেন্ত হেনগৎলক্লিবা অসি য়েংশিন্নবা লেপ্পা লৈতনা জেনোম মফম চানা শিন্দোকপগী তঙাইফদবা লৈবগী মরমদা পি.এম.না হায়খ্রে\nPosted On: 10 SEP 2021 8:38PM by PIB Imphal\nপি.এম. নরেন্দ্র মোদীনা কোবিদ-১৯গা মরী লৈনবা ফিভম য়েংশিন্নবা ফম্বা অৱাংবা থাক্কী মীফমদা চেয়র লৌখ্রে। তোপিক অসিদা হৌজিক কোবিদ-১৯গী ওইরিবা ফিভম, হেলথ সিস্তেম ইন্নবা শেম-শাবা, মেদিকেল ওক্সিজেন মরাং কাইনা ফংহনবা অমসুং কোবিদ-১৯ ভেক্সিন পুথোক্লিবা, য়েন্থোক্কদবা অমসুং পীথোক্কদবগী মরী লৈনবশিং য়াওরি।\nমসি অমসু খন্নখি মদুদি মালেম পুম্বদা, এক্তিব কোবিদ কেসকী মশিং লেপ্পা লৈতনা ৱাংনা লৈবা লৈবাকশিং লৈরি। ভারত্তসু, মহারাস্ত্র অমসুং কেরলাগুম্বা রাজ্যশিংদা লৈরিবা মশিংনা, লায়থোকপা য়াবগী ৱাফম লৈত্রি হায়বা তাক্লি। অদুম ওইনমক থংনবা চয়োল ১০শুবা ফাওবদা চয়োলগী ওইবা পোজিতিবিতীগী চাং অসি ৩%গী মখাদা লৈরি।\nমফম খরদা কেসশিং কুংনা লৈবা, তেস্ত পোজিতিবিতী ৱাংনা লৈবা দিস্ত্রীক্তশিং লোয়ননা লৈবাক অসিদা তেস্ত পোজিতিবিতী চয়োল অমদগী চয়োল অমদা ৱাংনা লৈবগী মরমদা পাউদমখি।\nম্যুতেন্ত হেনগৎলক্লিবা অসি য়েংশিন্নবা লেপ্পা লৈতনা জেনোম মফম চানা শিন্দোকপগী তঙাইফদবা লৈবগী মরমদা পি.এম.না হায়খি। ওফিসরশিংনা মঙোন্দা পাউদমখি মদুদি আই.এন.এস.এ.সি.ও.জি. অসি হৌজিক লৈবাক শিনবা থুংনা য়েন্থোক্লিবা লেব ২৮ য়াওনা লৈরে। লেব নেতৱার্ক অসি ক্লিনিকেল ওইবা অমগা অমগা মরী লৈননবা হোস্পিতালগী নেতৱার্কশিংগা শম্নরি। জেনোমগী ওইবা কুপ্না য়েংশিন্নবা সিৱেজ সেমপ্লিংসু তৌরি। পি.এম.না হায়খি মদুদি রাজশিংদা এস.এ.আর.এস. সি.ও.ভি.২গী পোজিতিব সেম্পলশিং আই.এন.এস.এ.সি.ও.জি.দা চাং নাইনা পীনবা হায়জখ্রে।\nপেদিয়াত্রিক কেয়রগী বেদ কেপাসিতী মশিং হেনগৎহনবা অমসুং ‘কোবিদ ইমর্জেন্সী রেস্পোন্স পেকেজ II’গী মখাদা খুদোংচাবগী মতেং হেন্না পীরিবা অসিগী ফিভম পি.এম.না য়েংশিনখ্রে। মসি অমসু খন্নখি মদুদি খুঙ্গংগী মফমশিংদা লৈরিবা ফিভম শিল-লাংনবা মফম অসিগী হেলথ ইনফ্রাস্ত্রকচরশিং প্রাইমারী কেয়র অমসুং ব্লোক্কী থাক্তা অমুক হন্না শেমদোক্নবা পাউতাক পীবা। দিস্ত্রীক্তকী থাক্তা কোবিদ-১৯, ম্যুকোর্মাইকোসিস, এম.আই.এস.-সি.দা শিজিন্নবা দ্রগশিংগী বফর স্তোক নিংথিনা থম্নবা রাজ্যশিংদা হায়খ্রে হায়নসু পি.এম.দা পাউদমখি।\nআইসোলেসন বেদশিং, ওক্সিজেন বেদশিং, আই.সি.য়ু বেদশিং অমসুং পিদিয়াত্রিক আই.সি.য়ু.শিং অসমুং পেদিয়াত্রিক ভেন্তিলেতরশিংগী মশিং হেনগৎপগী মরমদা পি.এম.দা পাউদমখি। লাক্লিবা থা খরা অসিদা আই.সি.য়ু. বেদশিং অমসুং ওক্সিজেন বেদশিং মশিং অমা খঙনা মখা তানা হাপচিল্লগনি।\nলৈবাক অসিদা মতিক চানা শোইদনা তেস্তিং তৌনবগী মরমদা পি.এম.না হায়খি। পব্লিক হেলথ ফেসিলিতীশিংদা আর.তি.-পি.সি.আর. লেবকী ফেসিলিতী লিংখৎনবা দিস্ত্রীক্ত ৪৩৩দা মতেং পীখিবগী মরমদা ওফিসরশিংনা পি.এম.দা পাউদমখি।\nপি.এম.না হায় মদুদি ইকোসিস্তেম পুম্বনা শোইদনা ওক্সিজেন কন্সেন্ত্রেতরশিং, সিলিন্দর অমসুং পি.এস.এ. প্লান্ত য়াওনা ওক্সিজেন মরাং কাইনা ফংবা হেনগৎনবা য়াম্না থুনা হোৎনবগী তঙাইফদবা লৈ। লিক্বিদ মেদিকেল ওক্সিজেন স্তোরেজ তেঙ্ক ৯৬১ অমসুং মেদিকেল গ্যাস পাইপলাইন সিস্তেম ১,৪৫০ দিস্ত্রীক্ত অমমদা য়ামদ্রবদা অসিগুম্বা য়ুনিৎ অমা থম্নবগী পান্দমদা লিংখৎনবসু হোৎনরি। য়ামদ্রবদা এম্বুলেন্স অমা ব্লোকশিংদা থম্নবা এম্বুলেন্সকী নেতৱার্ক অসিসু হেনগৎলে। লৈবাক অসিদা লৈরক্কদৌরিবা পি.এস.এ. ওক্সিজেন প্লান্তকী ফিভমসু পি.এম.না য়েংশিনখি। রাজ্যশিংদা চাওরাক্না ওক্সিজেন কন্সেন্ত্রেতর লাখ ১ অমসুং ওক্সিজেন সিলিন্দর লাখ ৩ য়েন্থোকখ্রে হায়না পি.এম.না অপদেৎ তৌখি।\nভেক্সিনগী মরমদা, পি.এম.না হায় মদুদি ভারতকী অহল ওইরবা মীশিং চাওরাক্না ৫৮% লোম অহানবা দোজ ফংখ্রে অমসুং অহল ওইরবা মীশিং চাওরাক্না ১৮% অমনা অনিশুবা দোজ ফংখ্রে। ভেক্সিন পাইপলাইন অমসুং ভেক্সিনশিং য়েন্থোকপা হেনগৎলকপগী মরমদা পি.এম.না অপদেৎ তৌখি।\nপি.এম.গী প্রিন্সিপাল সেক্রেতরী, কেবিনেৎ সেক্রেতরী, প্রিন্সিপাল সাইন্তিফিক এদভাইজর, হেলথ সেক্রেতরী, মেম্বর হেলথ এন.আই.তি.আই. আয়োগ অমসুং মরুওইবা ওফিসিএলশিংনা মিতিং অসিদা শরুক য়াখি।\n(Release ID: 1754020) Visitor Counter : 74\n(Release ID: 1754020)